

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020.gada 23.jūlijā Nr.313

(protokols Nr.13, 9.p)

**Par zemes ierīcības – robežu pārkārtošanas projektu nekustamajiem īpašumiem**

**„Smaidas” un „Spriguļi”, Priekuļu pagastā, Priekuļu novadā**

Novada dome novada izskata *Vārds Uzvārds* un *Vārds Uzvārds* (turpmāk tekstā –Iesniedzēji) iesniegumus (30.06.2020., Nr.3.1-5.2/2020-2704), par nosacījumu izsniegšanu zemes ierīcības – robežu pārkārtošanas projekta izstrādei nekustamajā īpašumā „Smaidas” ietilpstošajai zemes vienībai ar kadastra apzīmējumu 4272 007 0755, un nekustamajā īpašumā „Spriguļi” ietilpstošajai zemes vienībai ar kadastra apzīmējumu 4272 007 0344 Priekuļu pagastā, Priekuļu novadā. Iesniegumam ir pievienota lauku bloku kartes kopija, kurās ir iezīmēta plānotā savstarpējo robežu pārkārtošana.

Izvērtējot pašvaldības rīcībā esošo informāciju, konstatēts:

1. Nekustamais īpašums „Smaidas”, Priekuļu pagastā, Priekuļu novadā, ar kadastra numuru 4272 007 0755, sastāv no vienas zemes vienības ar kadastra apzīmējumu 4272 007 0755 un vienas būves;
2. *Vārds Uzvārds* īpašuma tiesības uz nekustamo īpašumu „Smaidas”, Priekuļu pagastā, Priekuļu novadā, nostiprinātas Priekuļu pagasta zemesgrāmatas nodalījumā Nr.1000 0019 1364;
3. Nekustamais īpašums „Spriguļi”, Priekuļu pagastā, Priekuļu novadā, ar kadastra numuru 4272 007 0344, sastāv no vienas zemes vienības ar kadastra apzīmējumu 4272 007 0344 un trīs būvēm;
4. *Vārds Uzvārds* īpašuma tiesības uz nekustamo īpašumu „Spriguļi”, Priekuļu pagastā, Priekuļu novadā, nostiprinātas Priekuļu pagasta zemesgrāmatas nodalījumā Nr.1000 0018 1972;
5. Iesniedzēji lūdz atdalīt no zemes vienības ar kadastra apzīmējumu 4272 007 0755 lauksaimniecībā izmantojami zemi 1,0 ha platībā, vairāk, vai mazāk, cik izrādīsies zemes vienību iemērot dabā, un pievienot to zemes vienībai ar kadastra apzīmējumu 4272 007 0344;
6. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 11.punktu un Priekuļu novada domes Tautsaimniecības komitejas 2020.gada 16.jūlija lēmumu (protokols Nr.7),  atklāti balsojot: PAR –11 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks), PRET –nav, ATTURAS –nav, Priekuļu novada dome **nolemj**:

1. Neiebilst zemes ierīcības projekta izstrādei nekustamajiem īpašumiem „Smaidas” un „Spriguļi”, Priekuļu pagastā, Priekuļu novadā, pārkārtojot īpašumos ietilpstošo zemes vienību savstarpējo robežu, neveidojot jaunu nekustamo īpašumu;
2. Izstrādājot zemes ierīcības projektu, ievērot sekojošus nosacījumus:
   1. Grozīt savstarpējo robežu starp zemes vienībām ar kadastra atzīmējumiem 4272 007 0755 un 4272 007 0344, atbilstoši pielikumā norādītajam, saglabājot esošo zemes vienību ārējās robežas nemainīgas;
   2. Nodrošināt piekļuvi abām zemes vienībām (nekustamajiem īpašumiem) atbilstoši Zemes pārvaldības likuma 7.pantam, precizējot faktisko servitūta ceļa vietu zemes vienību robežu plānos;
   3. Respektēt esošos, zemesgrāmatu apliecībā noteiktos nekustamo īpašumu lietošanas tiesību aprobežojumus;
3. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājumu kopijas;
4. Nekustamā īpašuma lietošanas mērķus no jauna izveidotajām zemes vienībām apstiprināt vienlaicīgi ar izstrādāto zemes ierīcības projektu;
5. Atbildīgais par lēmuma izpildi Teritorijas plānotājs Juris Pētersons.
6. Kontroli par lēmuma izpildei veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone